Herpetotherinae

se inndeling

Herpetotherinae (latterfalk og skogfalker) er en liten og basal underfamilie i falkefamilien (Falconidae), og består av åtte rovfuglarter, fordelt i to slekter. Én av slektene er monotypisk, mens den andre inkluderer sju arter. Artene er endemiske til Amerika, der de er utbredt fra det nordlige Mexico og sørover til det nordlige Argentina i Sør-Amerika.

Falkefamilien består av to undergrupper, hvorav Herpetotherinae er den minst tallrike og Falconinae den mest tallrike. Man regner med at disse to linjene splittet lag for omkring 30,2 millioner år siden, mens de to slektene i Herpetotherinae trolig splittet lag for omkring 20 millioner år siden.

Artene i denne gruppen er i større grad tilpasset smidighet i tykt dekke enn fart i friluft. De har korte, men brede vinger, lange haler og ekstraordinært god hørsel. Selv om de generelt er visuelt lite iøynefallende, blir sangen deres ofte hørt. Kostholdet består av en blanding av fugler, pattedyr og krypdyr.

Inndeling 
Inndelingen og rekkefølgen av underartene følger IOC World Bird List 12.1. Norske navn på artene er i henhold til Norsk navnekomité for fugl.

 Falconiformes, falkefugler
 Falconidae, falkefamilien
 Herpetotherinae, latterfalk og skogfalker
 Herpetotheres,  (monotypisk)
 H. cachinnans, latterfalk
 Micrastur, skogfalker
 M. ruficollis, haukskogfalk
 M. plumbeus, blyskogfalk (monotypisk)
 M. gilvicollis, hvitøyeskogfalk (monotypisk)
 M. mintoni, panskogfalk (monotypisk)
 M. mirandollei, gråryggskogfalk (monotypisk)
 M. semitorquatus, halsbåndskogfalk
 M. buckleyi, loretoskogfalk (monotypisk)
 Falconinae, karakaraer, falkonetter og falker

Referanser

Eksterne lenker 
 

Falker